Tempulli shpellor Kunandarkoil

**Tempulli shpellor Kunnandarkoil** në Kunnandarkoil, një fshat në distriktin e Pudukottait në shtetin jugor indian Tamil Nadu, është një tempull hindu kushtuar Shivës. I ndërtuar në Arkitekturën e skalitur në shkëmb, tempulli mendohet se është ndërtuar gjatë shekullit të VIII nga mbretërit Muttaraiyarë, vasalë të Dinastisë Pallava, me zgjerime të mëvonshme nga Perandoria Vijayanagara. Arkitektura e skalitur në shkëmb në tempull është një shembull i Artit të vonë Pallava dhe një shembull i hershëm i Artit Chola. Tempulli ka mbishkrime të ndryshme nga dinastitë Chola, Chalukya, Pandya dhe Perandoria Vijayanagara. Tempulli është konsideruar një nga tempujt më të vjetër prej guri në Indinë e Jugut. Tempulli mirëmbahet dhe administrohet nga Deparatamenti i Archaeological Survey of India si një monument i mbrojtur.

## Historia
Kunnandarkoili e ka marrë emrin nga *Kundru-Andan-Koil* që do të thotë Zoti i kodrës në tempull. Kunnandarkoili dhe rajoni përreth tij sundohej nga Dinastia Muttaraiyara gjatë shekujve të VII deri në të IX, që ishin vasalë të Dinastisë Pallava. Rajoni më vonë u mor nën kontroll nga Dinastia mesjetare Chola. Tempulli shpellor u ndërtua fillimisht nga mbreti Muttaraiyar që ishte vasal i mbretit Pallava, Nandivarmani II (710-775), që quhet edhe Nandivarman Pallava Malla. Mbishkrimi më i hershëm i përket periudhës së Nandivarmanit dhe djalit të tij Dantivarman që tregon kontribute bujare për banorët vedik gjatë festës Thiruvadirai. Soundara Rajani e identifikon tempullin me një shtesë gjatë gjysmës së parë të shekullit të VIII. Në tempull gjenden mbishkrime edhe nga Dinastia Chola, Chalukya, Pandya dhe Perandoria Vijayanagara. Gjatë shekullit të XIV, fshati kishte dy lagje për bashkësinë e kastës Kallar.
Në kohët moderne, tempulli mirëmbahet dhe administrohet nga Departmenti i Archaeological Survey of India si një monument i mbrojtur.

## Arkitektura
Tempulli është i vendosur në Kunnandarkoil, një kodër shkëmbore në distriktin e Pudukottait në Tamil Nadu të Indisë Jugore. Shpella bart tre skulptura në madhësi natyrore të formave të ndryshme të Shivës. Faltorja kryesore është e drejtuar nga lindja dhe shenjtërorja bujt imazhin e lingamit, një paraqitje jo ikonike e Shivës. Shiva në këtë tempull adhurohet si Parvathagiriswarari. Muret e shenjtërores janë të thjeshtë, ndryshe nga tempujt e mëvonshëm Chola që kanë nike për të bujtur imazhe të ndryshme. Shenjtërorja arrihet nëpërmjet një ardhamandapa, një sallë e mbajtur nga kolona. Shenjtërorja ruhet nga dvarapala (hyjni gardiane) në të dy krahët. Mbishkrimet janë bërë në bazën e dvarapalave. Në tempull gjenden dy portrete, njëri prej të cilëve është identifikuar si prijësi Muttraraiyar që ndërtoi tempullin dhe tjetri si ndihmësi i tij.

## Galeri imazhesh

File:"A deity in Rock cut Siva temple".JPG
File:"A Kodimaram in Rock cut Siva temple".JPG
File:"A Mandabam in Rock Cut Siva Cave Temple".JPG
File:"A Nandi (Bull) in Rock cut Siva temple".JPG
File:"A sannathi in Rock cut Siva temple".JPG
File:"A statue in the Hall Of Hundred Pillared Mandapam Or Car".JPG
File:"Pillars in the Hall Of Hundred Pillared Mandapam Or Car".JPG
File:"Rock Cut Siva Cave Temple".JPG
File:"Rock cut Siva temple inside view".JPG
File:"Siva Temple on mountain".JPG
File:"Stone works work of Rock cut Siva temple".JPG
File:"Aerial view of Hall Of Hundred Pillared Mandapam Or Car".JPG
File:"Amazing Stone steps in the Hall Of Hundred Pillared Mandapam Or Car"..JPG
File:"Front view of Hall Of Hundred Pillared Mandapam Or Car".JPG

## Shiko edhe
* Lista e tempujve të Shivës në Tamil Nadu
* Arkitektura Pallava
* Arkitektura shkëmbore e Indisë
* Arkitektura Chola

## Referime 
## Bibliografia
* 
* 
* 
* 
* 

## Lidhje të jashtme